
ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

 Относно: Промяна в Инвестиционната програма за капиталови разходи за 2021г. и бюджета на Община Златоград за 2021г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Постановление на Министерски съвет № 58 от 18.02.2021г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2021г. за непредвидени и/или неотложни разходи за предотвратяване, овладяване и преодоляване на последиците от бедствия на Община Златоград са предоставени по бюджета на община Златоград за „Аварийно възстановяване на подпорна стена на ул. Изгрев, от о.т. 240 до о.т. 242, между кв. 19 и кв. 27 по ПУП на с. Долен” средства в размер на  84 216 лв.  


В тази връзка и на основание чл.51, ал.2 и чл.56, ал.2 от Закона за публичните финанси е отразена промяна в бюджета на Община Златоград за 2021 г. и в Инвестиционната програма за капиталови разходи за 2021г., като във функция 02 Отбрана и сигурност; в дейност 284 Ликвидиране на последствия от стихийни бедствия  е включен обект „Аварийно възстановяване на подпорна стена на ул."Изгрев", от.о.т.240 до о.т.242 между кв.19 и кв.27 по ПУП на с.Долен”, на стойност 84216 лв.  с източник на финансиране- Други.
В изпълнение на чл.124 от Закона за публичните финанси и чл.36 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград, с които се регламентира реда за промените в общинския бюджет и разчета за капиталови разходи, внасям за одобрение от Общински съвет Златоград настоящото предложение за промени в Инвестиционната програма за капиталови разходи за 2021 г. и в бюджета на Община Златоград за 2021 г.

Обстоятелството, което налага  да бъдат извършени промени в Инвестиционната програма, са постъпили докладни записки, както следва:


С докладна записка с вх.№ 21-00-23/03.06.2021г. от директора на ЦСРИ гр.Златоград и ръководител на проект –Николай Владимиров Шопов е поискано актуализация на Инвестиционната програма за капиталови разходи на Община Златоград във връзка с Решение № РД-21-116/17.03.2021г. на Управляващия орган на Оперативна Програма „Развитие на човешките ресурси” 2014 -2020г, с което е одобрено  проектно предложение BG05M9OP001-6.002-0065 за изпълнение на проект „Патронажна грижа” + в община Златоград” по процедура чрез директно предоставяне на безвъзмездна финансова помощ BG05M9OP001-6.002 „Патронажна грижа + „ с основни дейности:

· Патронажна грижа;
· Превенция на COVID-19 в социалните услуги делегирани от държавата дейности, включително осигуряване на възможност за тяхното предоставяне дистанционно.

В обхвата на дейност 2 попада закупуването на компютърна техника – общо 3 броя на стойност 4 500 лв.

Във връзка с това, предлагам в Инвестиционната програма за капиталови разходи за 2021 г. да се добави:
Нова функция 05 Социално осигуряване, подпомагане и грижи; Дейност 524 Домашен  социален  патронаж; Параграф 52-00 Придобиване на ДМА; обект „Закупуване на компютърна техника - 3бр.- по проект "Патронажна грижа", на стойност 4 500 лв., с източник на финансиране – Европейски средства;
С докладна записка с вх.№ 21-00-318/09.08.2021г. от директора на ДГ „Детски свят”, с.Долен се предлага актуализация на бюджета и инвестиционната програма на Община Златоград, с включването на нов обект „Доставка и монтаж на детски съоръжения за ДГ „Детски свят”, с.Долен” в размер на 7431 лв., за сметка на преходен остатък от 2020г.

Във връзка с това, предлагам в Инвестиционната програма за капиталови разходи за 2021 г. да се добави:  във функция 03 „Образование”, Параграф 52-00 „Придобиване на дълготрайни материални активи”, както следва: в дейност 311 „Детски градини”: „Доставка и монтаж на детски съоръжения за ДГ "Детски свят", с.Долен", в  размер на  7 431 лв., с източник на финансиране – Други;

С  гореописаните промени в Инвестиционната програма за капиталови разходи за 2021г. е свързано и предложението за актуализация на бюджета на Община Златоград за 2021г. Извършените корекции в приходната и разходната част за държавни дейности, са посочени в Приложение № 2.
Във връзка с гореизложеното, предлагам на Вашето внимание следния проект за 

                                                                   РЕШЕНИЕ:

На основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси и чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград
РЕШИ:

1. Одобрява промяна в Инвестиционната програма на Община Златоград за 2021г., по обекти, функции, параграфи и дейности, съгласно Приложение № 1, неразделна част от настоящото решение;

2. Одобрява промяна на бюджета на Община Златоград за 2021г., съгласно Приложение № 2, неразделна част от настоящото решение;

3. Възлага на Кмета на Община Златоград да отрази горепосочените промени в Инвестиционната програма за капиталови разходи на Община Златоград за 2021 г. и по бюджета на Община Златоград за 2021 г.

С уважение,
МИРОСЛАВ ЯНЧЕВ
Кмет на Община Златоград
Изготвили:
Инж. Светла Букова- гл.експерт КР

Дирекция „Устройство на територията”

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 

Директор на дирекция „ФСД, Б, ЧР и МДТ”[image: image2.png]s

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

